Source: https://www.financnasprava.sk/sk/pre-media/novinky/archiv-noviniek/detail-novinky/_podavanie-DPPO-ts/bc
Timestamp: 2019-10-20 14:42:17+00:00

Document:
Podávanie daňových priznaní k dani z príjmov právnickej osoby za rok 2012
Daňovníkovi v konkurze alebo v likvidácii môže miestne príslušný daňový úrad predĺžiť lehotu na podanie daňového priznania na základe žiadosti daňovníka, a to najviac o tri kalendárne mesiace. Žiadosť o predĺženie lehoty podáva daňovník písomne, najneskôr 15 dní pred uplynutím lehoty na podanie daňového priznania.
Daňové priznanie podáva daňovník miestne príslušnému daňovému úradu. Miestna príslušnosť sa riadi sídlom právnickej osoby, resp. miestom umiestnenia organizačnej zložky daňového subjektu podľa Obchodného zákonníka, inak miestom, v ktorom daňový subjekt vykonáva prevažnú časť svojej činnosti.
Ak ani takto nemožno určiť miestnu príslušnosť, je príslušný Daňový úrad Bratislava.
Každý daňovník - právnická osoba je po skončení zdaňovacieho obdobia povinný podať daňové priznanie v ustanovenej lehote s výnimkou daňovníka nezaloženého alebo nezriadeného na podnikanie.
Daňovník, ktorý nie je založený, alebo zriadený na podnikanie, Národná banka Slovenska a Fond národného majetku SR nemusia podať daňové priznanie, ak majú iba príjmy, ktoré nie sú predmetom dane a príjmy, z ktorých sa daň vyberá podľa § 43 zákona o dani z príjmov.
Títo daňovníci majú povinnosť podať daňové priznanie aj vtedy, ak dosiahnu príjem z vykonávania činnosti, na ktorú boli zriadení. Tieto príjmy sú oslobodené od dane podľa § 13 ods. 1 písm. a) zákona o dani z príjmov (oslobodený od dane môže byť len ten príjem, ktorý je podľa § 12 ods. 2 zákona o dani z príjmov predmetom dane) a nakoľko sú predmetom dane, daňovníci musia podať daňové priznanie.
Občianske združenia (s právnou subjektivitou) ako právnické osoby nemusia podať daňové priznanie, ak majú iba príjmy, ktoré nie sú predmetom dane, príjmy, z ktorých sa daň vyberá podľa § 43 a príjmy oslobodené od dane podľa § 13 ods. 2 písm. b) zákona o dani z príjmov, t.j. členské príspevky. Ak dosiahli aj iné príjmy, majú povinnosť podať daňové priznanie.
Rozpočtové organizácie nemusia podať daňové priznanie, ak majú okrem príjmov, z ktorých sa daň vyberá podľa § 43, len príjmy oslobodené od dane podľa § 13. Ak dosiahli aj iné príjmy, majú povinnosť podať daňové priznanie.
Príspevkové organizácie nemusia podať daňové priznanie ak majú okrem príjmov, z ktorých sa daň vyberá zrážkou podľa § 43, len príjmy oslobodené od dane podľa § 13. Ak majú príjmy z prenájmu a predaja majetku, prípadne aj iné príjmy, sú povinné podať daňové priznanie.
Štátom uznané cirkvi a náboženské spoločnosti nemusia podať daňové priznanie, ak majú len príjmy oslobodené od dane podľa § 13 ods. 2 písm. a), t.j. výnosy z kostolných zbierok, cirkevných úkonov a príspevky plynúce registrovaným cirkvám a náboženským spoločnostiam a príjmy, z ktorých sa daň vyberá podľa § 43.
Daňové priznanie je povinný podať daňovník aj v prípade, ak ho na podanie daňového priznania vyzve daňový úrad.
Na podanie daňového priznania u daňovníka v likvidácii, na ktorého bol vyhlásený konkurz, ktorému bola povolená reštrukturalizácia, ktorý má zdaňovacie obdobie hospodársky rok, ktorý zmenil právnu formu a ktorý čerpá daňový úver, sa vzťahujú príslušné ustanovenia § 41, § 49 a § 52 zákona o dani z príjmov.
Výkaz o príjmoch a výdavkoch (Výkaz NO Uč.1-01)
Výkaz o majetku a záväzkoch (Výkaz NO Uč. 2-01)
Daňovníci, ktorí nie sú založení alebo zriadení za účelom podnikania účtujúci v sústave podvojného účtovníctva, ak majú povinnosť podať daňové priznanie k daňovému priznaniu prikladajú v dvoch vyhotoveniach účtovné výkazy: - Súvaha (Súvaha Úč NUJ 1 – 01)
Výkaz ziskov a strát (Výsledovka Úč NUJ 2 – 01)
Poznámky (Poznámky Úč NUJ 1 – 01)
Rozpočtové organizácie, príspevkové organizácie, štátne fondy, obce a vyššie územné celky v prípade, ak im vznikla povinnosť podať daňové priznanie, k daňovému priznaniu prikladajú účtovné výkazy:
Súvaha (Súvaha Úč ROPO SFOV 1 – 01)
Výkaz ziskov a strát (Výkaz ziskov a strát Úč ROPO SFOV 2 – 01)
Poznámky (Poznámky Úč ROPO SFOV 1 – 01)
Účtovné jednotky, ktoré vykazujú výsledok hospodárenia podľa medzinárodných štandardov postupujú podľa príslušných opatrení Ministerstva financií SR.
Ostatné účtovné jednotky (napr. podielové fondy, dôchodkové fondy, doplnkové dôchodkové fondy, obchodníci s cennými papiermi, Fond ochrany vkladov, Garančný fond investícií, Sociálna poisťovňa, Fond národného majetku, banky, poisťovne a zdravotné poisťovne) zostavujú účtovnú závierku podľa osobitných predpisov (www.finance.gov.sk).
Daňovník daň na úhradu uvedenú v daňovom priznaní zaplatí miestne príslušnému daňovému úradu do 2. apríla 2013.
Číslo účtu na úhradu dane z príjmov sa skladá z predčíslia - základného čísla účtu /8180 Ku každej platbe dane je potrebné uviesť aj správny variabilný symbol.
Daň sa neplatí, ak daň na úhradu vypočítaná v daňovom priznaní nepresiahne sumu 3,32eura, a to aj vtedy, ak daňovník využije postup podľa § 50 zákona o dani z príjmov (poukázanie podielu zaplatenej dane prijímateľovi).

References: § 43
 § 13
 § 12
 § 43
 § 13
 § 43
 § 13
 § 43
 § 13
 § 13
 § 43
 § 41
 § 49
 § 52
 § 50